b'\n_START_ARTICLE_\nVaiva Lesauskait\xc4\x97\n_START_PARAGRAPH_\nVaiva Lesauskait\xc4\x97 (g. 1959 m. gegu\xc5\xbe\xc4\x97s 21 d. Kaune) \xe2\x80\x93 Lietuvos gydytoja patologe, habilituota biomedicinos moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\nSesuo gyd. Vita Lesauskait\xc4\x97. 1983 m. baig\xc4\x97 Kauno medicinos institut\xc4\x85. 1997 m. habilituota biomedicinos moksl\xc5\xb3 daktar\xc4\x97._NEWLINE_Nuo 1983 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) Kardiologijos instituto bendradarb\xc4\x97. 1990\xe2\x80\x932000 m. Patologin\xc4\x97s anatomijos laboratorijos (nuo 1994 m. Kardialin\xc4\x97s patologijos laboratorija) vyresnioji mokslo darbuotoja, nuo 2000 m. vyriausioji mokslo darbuotoja, nuo 2004 m. Kauno medicinos universiteto Kardiologijos instituto direktoriaus pavaduotoja. Jos iniciatyva 2006 m. Kauno medicinos universiteto Kardiologijos institute \xc4\xafsteigta Molekulin\xc4\x97s patologijos laboratorija. Nuo 1993 m. d\xc4\x97sto Kauno medicinos universitete, nuo 1999 m. profesor\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo pagrindin\xc4\x97 sritis \xe2\x80\x93 ateroskleroz\xc4\x97s patobiologini\xc5\xb3 determinant\xc5\xb3, gen\xc5\xb3 polimorfizmo tyrimai, programuota l\xc4\x85steli\xc5\xb3 mirtis, metodiniai jos nustatymo aspektai, matrikso metaloproteinazi\xc5\xb3 ekspresija, t. p. \xc5\xa1irdies ir kraujagysli\xc5\xb3 lig\xc5\xb3 morfogenez\xc4\x97. Paskelb\xc4\x97 daugiau, kaip 130 mokslini\xc5\xb3 straipsni\xc5\xb3.'